《兵戈日与西越诸君隐居湖上》
明代·张穆

川原无地不风尘，且向渔樵共隐沦。芳草断魂谁是侣，孤灯燃梦客中身。

人人远忆桃花路，日日愁看虎豹邻。从古士穷方见节，采薇相饷莫忧贫。

作者简介：（1607—1688以后）明末清初广东东莞人，字穆之，号铁桥。工诗，善画马，能击剑。壮年往来吴中，结交知名之士。后归隐罗浮山。所画山水有生气。年八十余，尚步履如飞。有《铁桥山人稿》。